Súradnice: 48°17′40″S 19°03′48″V﻿ / ﻿48,294444°S 19,063250°V﻿ / 48.294444; 19.063250

**Uňatín** je obec na Slovensku v okrese Krupina.

Dejiny
------

Prvá zmienka pochádza z roku 1135, keď sa obec ešte volala "Pomag" a rozprestierala sa najprv na dvoch, neskôr na troch miestach v katastri Uňatína. Obec patrila do panstva rodu Pomothy. Jej názov sa viackrát menil: Wneten, Wnecen, Wnathyn, Hunatin, Unyatin a od roku 1920 sa volá Uňatín. Obec vznikla na majetkoch Huntovcov a neskôr patrila kláštoru v Bzovíku. V roku 1830 celá obec vyhorela. Nad obcou na mieste nazývanom "Stráň" sa nachádza rímskokatolícky kostol zasvätený Kristovi Kráľovi z roku 1957, ktorý je postavený na mieste pôvodnej kaplnky zasvätenej sv. Ignácovi z roku 1873. Uňatín bol v minulých storočiach malou obcou, ktorej počet obyvateľov postupne klesal z 350 na dnešných 180 obyvateľov.

Prírodné podmienky
------------------

### Geológia

Na svahoch dolín potokov a meandrovitej doliny rieky Krupinica rastú listnaté dubovo-hrabové lesy. V nich je veľa studní a ešte viac prameňov, aj minerálnych. Niektoré miesta v doline rieky Krupinica sú o niekoľko stupňov teplejšie ako ostatné. Skôr sa v nich roztopí sneh a v nich a v ich okolí rastie zákonom chránená snežienka jarná.

V týchto dolinách sú jarné vodopády. To znamená, že v ich korytách tečie veľké množstvo vody len na jar, keď všetka voda steká do dovtedy suchých korýt. V lete v nich tečie veľmi málo vody alebo v nich voda iba kvapká, ale vidieť ich kamenné múry a korytá. Sú to sopečné horniny, keďže Krupinská planina vznikla sopečnou činnosťou. 

Uňatín a celá Krupinská planina vznikla v treťohorách v neogéne (popri Alpínsko-himalájskom vrásnení), dovtedy na tomto území bolo more. Dôkazom z tohto obdobia je tu nájdená skamenelina žraločieho zuba. 

Priemerná ročná teplota vzduchu je 8,2 °C. Najchladnejší mesiac v roku je zvyčajne január, jeho priemerné teploty sa pohybujú okolo -1 až -3 °C. 

Najteplejším mesiacom v roku je júl s dennou teplotou 18 až 20 °C. Niekedy dosahuje až 30 °C. 

Ročný úhrn vodných zrážok dosahuje v priemere 800 až 831 mm. Pôdne druhy v katastri obce sú stredne ťažké pôdy - hlinité pôdy. Z pôdnych typov sa na území obce vyskystujú kambizeme - hnedé lesné pôdy.

Kultúra a zaujímavosti
----------------------

V roku 2002 cez letné prázdniny v Uňatíne vzniklo detské ochotnícke divadlo, ktoré má názov Divadielko na stračej nôžke. Ale jeho značkou je DivAdielko na stračej nôžke. Založila ho Lucia Turáková Alakšová. V súčasnosti má divadlo 10 členov.

Medzi ich ďalšie aktivity patrí vybudovanie náučného chodníka Krupina – Uňatín a náučno-turistického chodníka Uňatín – Horný Badín – hrad Čabraď. Združenie kúpilo starý dom, v ktorom bola hlinená pec, hlinená podlaha a zariadili ho pôvodnými vecami a krojmi, nazýva sa Ľudový dom, pri ňom zrekonštruovali aj starú studňu. V súčasnosti sa stavia pri Ľudovom dome pec na pečenie chleba, akú používali v minulosti. Túto pec podporila aj nadácia Hodina deťom. Občianske združenie má miestnosť v kultúrnom dome, kde tká pokrovce aj plátno.

### OZ "Nádej v Uňatíne"

V Uňatíne funguje OZ "Nádej v Uňatíne". Poslaním občianskeho združenia je trvalo zachovať Hontiansku paličkovanú čipku, tkanie, ostatné tradície, zvyky, históriu a kultúru Hontu pre budúce generácie. Občianske združenie bolo založené v marci 2002. Zúčastňujú sa výstav a remeselných podujatí s ukážkami paličkovania Hontianskej paličkovanej čipky.

Osobnosti obce
--------------

### Rodáci

* Pavol Hnilica (\* 1921 – † 2006), rímskokatolícky biskup

### Pôsobili tu

* Jozef Hugolín Luňáček (\* 1921 – † 2006), prírodovedec – priekopník paleontológie a geológie na Slovensku, učiteľ a spisovateľ.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑
5. ↑
6. ↑

Externé odkazy
--------------

* Oficiálny web
* Najkrajší kraj- turistické atrakcie v obci

| * z
* d
* u
Obce okresu Krupina (2 + 34) |
| --- |
| Mestá | 
* Dudince
* Krupina

 |
| Ostatné obce | 
* Bzovík
* Cerovo
* Čabradský Vrbovok
* Čekovce
* Devičie
* Dolné Mladonice
* Dolný Badín
* Domaníky
* Drienovo
* Drážovce
* Hontianske Moravce
* Hontianske Nemce
* Hontianske Tesáre
* Horné Mladonice
* Horný Badín
* Jalšovík
* Kozí Vrbovok
* Kráľovce-Krnišov
* Lackov
* Ladzany
* Litava
* Lišov
* Medovarce
* Rykynčice
* Sebechleby
* Selce
* Senohrad
* Sudince
* Súdovce
* Terany
* Trpín
* Uňatín
* Zemiansky Vrbovok
* Žibritov

 |